Искам да благодаря на всички вас, за това че дойдохте
и за това, което правите - че информирате другите хора.
Ще кажа много неща, които може да разстроят някои от вас,
но ви моля да бъдете търпеливи. Аз не съм ви враг.
Ще ви кажа неща
за вашето общество, които може да знаете, а може и да не знаете.
Първо искам да кажа,
че езикът, на който разговаряме е създаден преди стотици години.
Почти невъзможно е да разговаряме един с друг.
Въпреки че си мислим, че разговаряме помежду си,
всъщност преповтяряме език, който е крайно недостатъчен.
Каквото и да кажете на другите хора, то влиза в главите им
и излиза, приравнено към тяхното общество.
Не винаги общувате с хората. Проблемът е следния:
Можем ли да развием език, който има съдържателно значение?
Ако все още не ме разбирате,
понякога казваме:"Приятен уикенд."
Защо не казваме:"Желая ти приятен живот"? Защо само един уикенд?
Езикът ни е остарял.
Възможно ли е да се разработи език, който не подлежи на интерпретации?
Когато четете Библията, ако го правите,
там пише:"Исус имаше предвид това." ( Някой твърди това.)
"А, не. Той искаше да каже друго."
Трети казва:"И двамата грешите. Ето това е, което той наистина искаше да каже",
така че има Лютерани, Адвентисти на седмия ден, Католици,
защото може да се интерпретира.
Езиците на химията, математиката, науката, инженерните дисциплини,
не подлежат на интерпретация.
Когато един химик напише формула,
няма значение в коя държава я изпраща, хората там ще я разберат по същия начин.
Опитвам се да ви кажа, че е възможно да се развие език,
който не подлежи на интерпретации.
Ние наистина говорим един на друг, вместо да разговаряме един с друг.
Това е основен проблем. Затова съществуват адвокатите.
Те могат да вземат езика, да го моделират, да променят формата му,
но така не трябва да се прави.
За тези от вас, които желаят да знаят как да общуват
има книги, например "Наука и разум" от Алфред Коржибски;
"Езикът в мисли и действие" от С.И.Хаякава,
"Тиранията на думите" от Стюарт Чейс;
Вие дори не осъзнавате това, но думите, които използвате,
нямат комуникационна стойност.
Вземете едно начално училище за пример.
Когато учителят каже на детето:"Това е грешно"
това не говори нищо на детето. Помислете за това.
"Това е грешно." Какво ви говори това? Нищо.
Ако учителят каже:"Не това ти казах аз!"
това не означава нищо за детето.
По-голямата част от нашият език е лишена от съдържание.
Ето още една глупава дума, това е "любов".
Не ми се ядосвайте. Изслушайте ме.
Повечето от нас не харесват всичко, което са направили в живота си.
Сигурен съм, че е така. Допускали сме грешки. Правили сме грешни преценки.
Понякога харесвате себе си.
Понякога по-малко. Понякога въобще не се харесвате,
така че любовта е колебаещо се нещо.
Дори да се ожените за някого и да го обичате,
ще откриете, че понякога го обичате много, после по-малко.
Понякога:"Как изобщо се озовах в това положение?"
Любовта е колеблива, а не постоянна величина.
Затова и не разбираме какво се случва.
Ако мъжът е настроен от обществото
да харесва момичета с определена фигура,
но се жени за момиче с различна фигура;
но той винаги се заглежда по другите.
Вие си мислите:"Какво, по дяволите, му става на този човек?"
Нищо му няма. Той просто е отгледан по този начин.
Няма добри или лоши хора.
Няма съзидателни или мързеливи хора.
Всичко това са глупости, които ви набива вашата страна.
Ще ви разкажа малко и за това.
Ако сте отгледани от ловците на глави в Амазонската джунгла,
и вие щяхте да сте ловец на глави,
и ако ви кажех:"Не се ли притеснявате от това, че притежавате 5 сбръчкани глави?"
бихте ми отговорили:"Да, брат ми има двадесет."
Така че, лудост ли е това? Не. Това е нормално за тази култура.
Ако сте израстнали в древен Рим, да предположим, че сте християнин,
а римляните вярвали в много различни богове,
а пък вие почитате само един бог, трябва вие да сте ненормалните;
така че, те ви закарват на арената, където има много гладни лъвове,
а лъвовете са държани гладни от една седмица, за да се получи добро представление.
След това събличат дрехите на християните,
за да могат лъвовете лесно да ги разкъсат.
Цялото семейство би ходило в събота и неделя,
да гледа как лъвовете ядат християни,
а децата казват:"Тате, може ли да дойда пак следващата седмица
да гледам как лъвовете ядат християни?"
Таткото казва:"Ако слушаш."
Е, луди ли са тия хора? Не. Това е било нормално за тази култура.
Също както ние ходим на боксови мачове
и гледаме как хора удрят други хора по главата с юмруци.
Всичко, което правим е глупаво и нецивилизовано.
Ние все още не сме цивилизовани. Затова има затвори, полиция, война
и всички други проблеми, ненужно човешко страдание,
защото хората все още не разбират.
Училищата не образоват хората.
Те ви учат да бъдете брънка от веригата, както отбеляза Роксан.
Обучават хората, за да могат да станат дърводелци, инженери, архитекти.
Всички тези области са измислени.
Трябва да ви учат да мислите всеобхватно.
Да разбирате историята на цивилизацията,
това липсва във всичките ни университети.
Те ще бъдат затворени в бъдеще
и хората ще бъдат възпитавани да мислят всеобхватно
за да могат да разбират човешкото поведение,
да разбират какво формира личността,
какво мотивира хората.
Всички ние сме отгледани с убеждението,
че има различни видове хора, което е лъжа:
че японците не могат да проумеят технологиите,
че китайците не могат да разберат някои неща,
че винаги викаме някой глупав поляк да ни почисти мазето,
че проклетите италианци са гадни емигранти. Те са докарали мафията.
Всичката тази омраза се корени в евтината работна ръка.
Когато първите ирланци дошли в тази страна,
те работели за половината от това, което получавали американците.
"Хайде да се отървем от тези проклети ирландци. Те не са добри."
Те ни отнеха работните места. Затова сме им ядосани.
По време на Депресията, ако някоя фабрика сложи надпис "Търсим хора",
всички се нареждаха, за да получат работа, стотици хора,
а нормалните американци ( нормални значи прецакани)
казваха: "Да разкараме проклетите италианци от опашката."
"Да разкараме проклетите филипинци от опашката"
защото заплашват да заемат нашите работни места.
Затова го правят. Расовата омраза се толерира
и насажда, но искам да ви кажа това:
ако едно нормално американско или гръцко, или френско бебе
беше отгледано в нацистка Германия,
и всичко, което вижда е: "Хайл Хитлер! Германия над всичко!"
то ще стане нацист!
Ако сте отгледани в Америка, ставате такъв:"Да, сър. Аз съм американец
и се гордея с това." Повечето американци не знаят,
че Джордж Вашингтон, първият президент, е имал 300 роби.
Днес биха го арестували като луд,
и повечето хора...Хари Труман, президентът Труман
е бил продавач на шапки, истински глупак
на президентски пост.
Та, кои са тези хора в правителството? Какво представлява политикът?
Не искам да приемате моите думи.
Искам да разговаряте с всеки политик, когото познавате
( или не познавате) и да ги попитате:
"Как да отглеждаме по-бързо храна, без да изтощаваме почвата
и да нахраним гладните?" "Не знам."
"Как да направим коли, които не се удрят една в друга?" "Не знам."
"Как да направим магистралите по-безопасни?" "Не знам."
Те не знаят нищо! Не ми вярвайте. Просто ги попитайте!
Те наистина нищо не знаят,
и това се отнася за политиците навсякъде по света.
Всички държави, всички, са изначално корумпирани.
Ако не разбирате, това което казвам,
как мислите, че се е появила Америка?
Мислите ли, че индианците са казали:"Заповядайте, настанете се удобно.
Вземете всичката земя, която пожелаете." Не, убили сме хиляди индианци.
Уморили сме от глад 50 милиона бизони, за да направим трудно оцеляването за индианците
и те са се борили срещу това
наистина са се опитали да си възвърнат част от земите обратно,
но правителството е решило,
че иска да се отърве от тези агресивни индианци,
които не се подчинявали на това, което ние сме искали;
така че започнали да предлагат по 10 долара за всеки убит индианец,
и ако някой дойдел и кажел:"Аз убих 10 индианци."
Правителството отговаряло: "Откъде да знаем,че е така?
Донеси парче от индианеца."
Затова започнали да скалпират: американците, не индианците,
и хората предавали 10 скалпа, за да получат по 10 долара
за всеки убит индианец.
Американците не са добри, французите не са добри, гърците не са добри.
Всички нации са корумпирани.
Казват:"Слънцето никога не залязва над Англия."
Откъде мислите, че е взела всичката тази земя Англия?
Завзели са я, чрез убийство на хиляди хора.
Така че, ако не харесвате съседа,
стреляте по него, но не уцелите, не сте убиец.
Ако се прицелите по-добре, ставате убиец,
ако го уцелите.
Днес има оръжия, автоматични оръжия с лазерни мерници.
Когато прихванете целта и натиснете спусъка, излитат куршуми.
Ако не е прихваната мишената, не стреля.
Оръжията поумняват, войниците затъпяват,
и убиват. Те са машини за убиване.
Ние ще обучаваме войниците как да решават проблеми, ще ги изпратим обратно в училище.
Как да преодолеем различията между нациите?
Как да подобрим земеделието?
Как да се борим с ураганите, сърдечните заболявания?
Това са реалните проблеми, не убийствата!
Когато убиваме хора и бомбардираме градове...Помислете за лекарите, които правят аборти.
Някои хора казват:"Хей, това е ужасно.
Те правят аборти. Отнемат живот."
Ако тези хора бяха съдържателно образовани,
щяха да знаят, че когато има война, се убиват бременни жени, деца, всички!
Защо не се борят против войната? Защо само против лекарите, които правят аборти?
Има нещо ужасяващо нередно във всичките ни училища.
Те разполагат с по-добро от всякога оборудване ( университетите)
най-доброто, и войните стават все по-ужасни.
Атомната бомба е нищо днес, сравнена с кобалтовата бомба,
която би убила много повече хора.
Всяка подводница ( говоря за Америка
това е единствената страна, за която разполагам с информация.)
Америка има 300 подводници.
Според Флота, всяка една от тях разполага с по-голяма разрушителна мощ
от всички войни в историята.
Какво може да се постигне с това?
После ви казват други неща.
Казват ви например: бъдете добри, бъдете мили.
Как можете да бъдете мили или добри?
Да речем, че имам фабрика и произвеждам продукция
десет пъти по-бързо, отколкото вашата фабрика? Един и същи продукт.
Ако споделя това с вас, губя конкурентоспособността си.
Ако имам патенти, лишавам хората по целия свят
от произвеждането на неща, които подобряват живота.
Та, как можем да бъдем почтени?
Отивате на църква в неделя и какво правите там?
Гледате дрехите на другите.
Всеки се облича, за да изглежда по-добре от другите.
Когато хората ходят на църква, какво най-вече правят там? Безпокоят Господ.
"Нуждаем се от нова кола. Жена ми се нуждае от кола.
Аз искам къща в провинцията. Аз искам това. Аз искам онова."
Казват, че Господ знае всичко.
Това ни проповядват в църквата.
Господ знае всичко. Той е създал всяка планета, всяка галактика.
Когато ходех на църква, оскърбих
свещеника, като казах: "Ако Господ знае всичко,
защо Исус оскърбява Господ?"
Той отвърна:"Не си спомням Исус да е оскърбявал Господ."
Е, нали са разпънали Исус на кръста. Точно преди това,
той погледнал нагоре и казал:"Татко, прости им,
защото те не знаят какво вършат."
А Господ казва:"Ха, това не го знаех, благодаря!"
Ако Той знае всичко, за какво му говори Исус?
Защо Му говорите, ако Той знае всичко?
"Леля Мини е болна. Тя страда. Моля Те, облекчи болката й."
(Господ):"Ами, не знаех това за леля Мини, ОК!"
Виждате ли, човек проектира Господ спрямо собствената си представа:
някакъв гадняр, който се ядосва и казва:"Ной,
построй си кораб. Ще наводня всичко.
Не ми харесва това, което съм създал." Иска да убие всички,
затова Ной построява Ноевия ковчег.
Ако е качил по две от всички животни, ковчегът би бил дълъг около миля.
Кой е чистил всичките мизерии от този кораб?
Историите са толкова смехотворни, дори не са смислени.
Така че, вместо да чета вицове, аз чета Библията,
защото в нея няма нищо смислено. Господ седи на трон.
Създава мъжа и жената, поставя ги в красива градина
и тогава пуска една змия, която пропълзява
(според Библията, не според мен)
и змията казва: "Яжте от плода на знанието" и Ева прави това,
и Господ изритва и двамата и затръшва портите зад тях.
Вселюбящият, всемилостивият Господ!
Противоречията в Библията са толкова големи,
че е невероятно как никой не ги вижда!
В Библията, ако сте религиозни, пише:"Не убивай!"
Не пише:"Може да убиваш в сряда и в четвъртък."
Пише:"Не убивай!"
И пише:"Обичай врага си!"
в смисъл, ако някой те удари, обърни си и другата буза.
Какво се случва по време на война?
Какво им става на тези християни? ( които убиват)
Лари Кинг веднъж каза:"Какво мислиш за християнството, Фреско?"
Казах:"Чудесна идея, кога ще я приложат на практика?"
Честно, не съм срещал християнин,
който прощава на хората,
обича враговете си, който си обръща и другата буза,
който няма ключалки на вратата си.
Когато гладен човек почука, трябва да го поканиш, защото казват:
"Отнасяй се с другите така, както би искал те да се отнасят към теб."
Не съм срещал никога такъв християнин.
Не съм откривал такъв никъде, където съм ходил.
Смисълът на това е, че всички се нуждаем от сигурност.
Всички хора, по целия свят,
се нуждаят от чист въздух, чиста вода, обработваема земя и подобаващо образование.
Какво означава подобаващо образование? Изучаването на земеделие,
на природата, как сме свързани с природата, как сме свързани едни с други,
това ще ни даде възможност да живеем в съгласие с това, което искаме,
не с това, което искат да бъдем.
Правителствата искат да сте патриоти. Това значи, че те искат да ви контролират.
"Патриотизмът" каза Айнщайн "е заболяване",
но той не можеше да каже това на всеослушание.
Когато дойде в тази страна, за Америка той беше социалист.
и му казаха:"Не говори за социализъм!
Ще ти изпратят задника обратно в Германия."
Затова и той не говореше за това.
Айнщайн, веднъж го попитах дали не чувства,
че социалният дизайн трябва преди всичко да бъде полезен за всички хора.
Той каза, че е социалист. Че наистина не познава
анатомията на социалния дизайн.
Той каза:"Интересувате ли се от математика?"
Аз казах:"Да, като инструмент."
Той наистина не познаваше процеса на социалния дизайн.
Попитах комунистите:"Как ще предотвратите корупцията за в бъдеще?"
Те казаха:"Ами, когато му дойде времето ( това бе по времето на Голямата депресия)
ще работим по това."
Попитах ги:"Как ще осигурите жилища за милиони хора?"
"Ами, като му дойде времето, ще работим по това."
Казах:"Хайде да открием техническо крило
на комунистическата или социалистическата, или която и да е партия,
за да направим живота сигурен за всички хора, за да не се налага никой да се корумпира."
Те казаха:"Отклоняваш се от учението на Маркс.
Трябва да се махнеш."
Не се опитвах да отклоня или да действам подривно при комунистите,
опитвах се да им дам метод за решаване на проблемите.
По това време, по време на Депресията,
се присъединих към движението Технокрация,
защото те говореха за използването на наука в управлението,
но в тази организация нямаше чернокожи.
Казах:"Как така тук няма чернокожи?"
Те казаха:"Ами, да си направят тяхна организация."
Казах:"Ами азиатци?"
Те казаха:"Мозъкът на азиатеца не може да възприеме технологията."
Разбира се, както знаете в днешно време, те са водещи в световен план, в областта на роботиката.
Всичко, което мислим за различните видове хора, са лъжи.
Те не са реални.
Трябва да разберем, че всички хора обичат децата си.
Всички хора желаят децата им да са по-добре образовани.
Всички хора искат да знаят за храненето.
Така, да кажем, че фармацевтичните компании са наистина искрени,
и откриват, че сокът от целина понижава кръвното налягане.
От продажба на сок от целина не можете да спечелите пари, нали?
Но можете да спечелите два долара от всяко хапче, което продавате.
Има една книга, написана преди много години.
Ще ми се да знам и колко хора някога са чували за нея:
"Сто милиона морски свинчета".
Колко от вас са чували за тази книга?
Би трябвало да я има във всяка библиотека. Но я няма.
За какво ставаше въпрос в "Сто милиона морски свинчета"?
За лъжите, разпространявани от фармацевтичните компании.
Американският народ...
(тази книга, между другото, беше бестселър в Америка, преди години)
Хората изискаха от правителството да въведе Администрация за контрол на чисти храни и лекарства,
която да проверява твърденията на фармацевтичните компании,
и успяха.Получиха я.
И сега тя се управлява от хора на фармацевтичните компании.
Всичко се корумпира. Всичко, до което се докоснем.
Та, Опенхаймер
посетил Хари Труман ( президента Хари Труман)
и му казал:"Сега, след като разполагаме с атомна бомба,
защо не направите демонстрация на около 30 мили в открито море,
за да могат да я видят японците?
Няма да се наложи да я пускате над Япония. Дайте им шанс да се предадат."
Хари Труман казал:"Махай се от офиса ми!
Повече не искам да ви виждам."
Пуснаха атомната бомба над Хирошима, Нагасаки,
защото той беше задник. Повечето президенти са много глупави хора.
Те не разбират нищо от екология, еволюция на обществото,
никога не са разбирали. Никой политик никога не е увеличавал добивите в земеделието,
не е правил по-безопасни автомобилите, самолетите.
Какво, по дяволите, правят те там!
Как са получили тази работа?
Има нещо ужасяващо нередно в образователната система.
Хората във Вашингтон...
( мога да говоря само за тях. Мисля, че всички страни са подобни.)
Хората във Вашингтон трябва да знаят повече за човешкото поведение,
за последните технологии...
Казват:"Ако искате свобода, пишете на своя конгресмен."
Защо трябва да му пишете? Той трябва да знае всички тези неща.
Когато летите на самолет, не е нужно да пишете на пилота.
Да речем:"Летиш от половин час под ъгъл. Изправи!"
Те си знаят работата!
Същото се отнася и за правителството. Те трябва да знаят всичко
за модерните технологии, човешкото поведение.
Когато изпратите човек в затвора: да речем, че е откраднал часовник, който струва 150 долара
и това провинение му е за 4-ти път,
го затваряте за 7 години.
Колко много часовници можете да му дадете.
Представете си разходите: храна и медицински грижи за 7 години.
Нека да вземе часовника!
Много по-евтино е да даваш на хората нещата, от които се нуждаят, отколкото да ги убиваш.
Представете си човек с доживотна присъда. Знаете ли колко струва това?
Властите се притесняват от факта, че се е опитал да обере бижутерски магазин
или може би да открадне триста или четиристотин долара?
Винаги е по-евтино да нахраните хората.
Когато отидат в затвора, уверявам ви,
те не излизат оттам по-добри.
Наричат затворите поправителни институции.
Те дори не знаят как да поправят хората.
Те не са хора, обучавани в тази област.
После, имаме група хора, наречени психолози
( надявам се, че тук днес няма такива)
и психиатри, които ви приспособяват към тази прецакана култура.
Как може да приспособиш хората към тази култура, ако си нормален?
Разбирате ли какво имам предвид? Дори психолозите
и психиатрите са част от културата.
Също и религията.
"Исус се нуждае от пари." Исус няма нужда от нищо.
Господ няма нужда от нищо.
Също се опитват да ви кажат, че Господ толкова много обичал света,
че пожертвал своя единствен син.
Според Библията, там пише,
че хората разпънали Христос на кръст, той възкръснал и се възнесъл към небесата.
Къде е жертвата?
Помислете.
Така че, ние не мислим за това, което четем.
Просто четем и повтаряме механично.
Когато ни карат да гласуваме, гласуваме за някого,
който отговаря на модела, който сме възпитани да приемаме.
Моля ви, когато дойде частта за задаване въпроси, не бъдете учтиви.
Ако кажа нещо, което не разбирате, кажете:"Не разбрах."
Ако не успея да отговоря на въпроса ви,
кажете:"Не отговори на въпроса ми." Не бъдете учтиви.
В частта за въпроси, ще разгледаме някои от идеите
и искам да задавате всякакви гадни въпроси.
Не приемайте нищо от това, което казвам. Не искам да ме следвате.
Искам да слушате това, което казвам. Ако е смислено, правете го.
Ако ви харесва Проектът Венера, когато си тръгнете оттук,
ако не разговаряте с другите хора за него, нищо няма да се случи.
Ако ви харесва това, за което се борим... Вижте, то не е идеално.
Просто е доста по-добро от обществото, в което живеете,
и ще продължи да се подобрява. Няма ограничения.
Хората мислят, че съм утопист,
че вярвам, че можем да създадем най-добрия възможен свят.
Не. Дори да проектирам работещ град
той би бил ограничение за децата от бъдещето.
Те ще проектират свои собствени градове.
Ако ми направите паметник и го поставите в този град, това спира развитието на хората!
За да можете да се движите напред, трябва да оглеждате нещата, да ги изследвате,
да ги подобрявате и да продължавате напред.
Историята е много бедна. Не можете да научите много от нея.
Ако се занимавате изключително само с история, няма да ви хрумнат нови идеи.
Ние искаме да се движим напред. Няма такова нещо Утопия.
Всеки град, който проектирам, ще бъде най-доброто, което знам към сегашния момент
и с времето научаваме повече, и градът се променя.
Нищо не може да замръзне във времето и да си остане така.
Всичко продължава да се променя. Няма ограничения.
Ето това не му е наред на Рая. Не се променя.
Всичко си е същото. Помислете:
ако отидете в Рая и погледнете надолу
и видите гладуващите деца в Африка, войните по Земята,
бихте ли намерили покой в Рая? Съвсем не!
Имало група ангели, които се противопоставили на Господ
и той ги изритал всичките. Наричат ги "падналите ангели".
Ако Той не може да поддържа мира там горе, как, по дяволите, можем да го поддържаме ние тук долу?
Трябва да четете Библията, трябва да сте безжалостно честни!
Ако не сте честни, няма да се получи.
В Библията пише"Не съдете, за да не бъдете съдени". Това означава
да не осъждате никого. Не знаете достатъчно какво го е направило такъв."
Също в Библията пише:"Затова, по Божия милост, вървя."
Отнася се за всички, които виждате в инвалидни колички, слепите хора,
за всички нас. Може да се случи на всеки от нас.
Хората не знаят как да се справят с това.
През 1927, ми хрумна една малка идея, наблюдавайки прилепите.
Прилепите могат да летят нощем и не се удрят в нищо.
Как го правят? Чрез звуковите вълни.
Така че, направих една малка джаджа, която се слага зад ухото
и генерира звукови вълни,
за да може човек да чува отворената врата, въпреки че е сляп.
Можете да чуете предмет пред себе чрез отразяване на звука.
Можем да построим неща във всички градове,
така че на слепите да не им е нужен белия бастун, или кучето, или такива работи.
Междувременно, ще работим по изкуствени зрителни системи.
Мисля, че хората могат да разрешат всеки проблем.
Ако не ме разбирате, не че искам да величая Германия
( някои хора мислят, че това правя).
Направихме блокада, за да не могат германците да получават доставки на каучук,
но те разполагаха с достатъчно учени, за да създадат синтетичен каучук;
така че те си произведоха всичкия необходим каучук за самолетите и всичко
с помощта на техните химици.
Така че, с учените... не в управлението!
Разберете: не желая учените да управляват
или техниците.
Това, което искам да видя, е те да бъдат ангажирани с проблемите
например земеделието.
Когато можете да произвеждате храна двойно по-бързо върху почвата, вие я изтощавате.
Ние искаме да знаем как да произвеждаме храна по-бързо, без да изтощаваме почвата.
Армията на Съединените Щати изхвърли 65 тона нервнопаралитичен газ
в океана, край бреговете на Маями, близо до Гълфстрийм.
Как могат да обичат страната си, ако армията прави такива неща?
Те не знаят какво правят.
"Искаме да изхвърлите нервнопаралитичен газ." "Да, Сър."
Ние не искаме повече послушни хора.
Искаме вие да разбирате какво се случва.
Не искаме да гласувате за сенатор или за някой друг задник.
Те са некомпетентни! Всички те!
Искам да разберете, че всичко, което имате днес
( електрическото осветление, самолетите, автомобилите),
вие не сте направили нищо, за да ги има.
Получавате ги само затова, че сте родени в държава, която разполага с тези технологии.
Получавате ги наготово.
Не мисля, че някой от вас е работил по електрическото осветление
или по това да има радио или телевизия, много малко хора го правят.
Получавате всичко това наготово. Лошо ли ви е така? Разбира се, че не.
Казват:" Да не би да искаш да даваш на хората безплатни неща, а?"
Едно хлапе ми каза това в Принстънския университет.
"Фреско, ти искаш да даваш на хората безплатни неща."
Казах му:"Ти плащаш ли си обучението в колежа?"
Той отвърна:" Не, баща ми плаща." Казах:"Това наранява ли те по някакъв начин?"
Хлапето каза ( все още не вярваше,
че хората трябва да получават безплатно нещата)
така че, му казах:"Ами, доколкото разбирам, баща ти е заможен.
Ако умре, сигурно искаш неговите пари да бъдат наследени от организации за борба със сърдечните
и раковите заболявания, а не от теб,
защото не вярваш, че някой трябва да получава нещо наготово."
той каза:"Чакай малко!"
Всеки иска безплатни неща. Земята е безплатна.
Родени сте на нея. Красиви гледки, облаци.
Не сте ги създали вие. Това пречи ли ви? Разбира се, че не,
но когато сте родени в един замърсен свят,
със смог във въздуха и автомобилно замърсяване,
тогава "Предполагам, че така стоят нещата." Не е така!
Това е поради факта, че хората, които управляват са напълно некомпетентни.
Това, което наистина искате е свободен свят,
необременен, без болка, затвори, полиция, престъпност.
Можем ли да го направим? Църквата се опитва да го направи от много години.
Но не знаят как. Те нямат представа как да го направят.
Казват:"Бъди мил, бъди добър." Как става това?
Исках децата ми, две от тях,
да се научат да четат.
Не съм ги учил да четат.
Отварях книга вечер и им четях преди да заспят.
Четях им неща, от които децата се интересуват.
Та така, моят син, на около 4 годишна възраст.
Четях за динозаврите,
и казах:"Когато двата динозавъра се срещнали...ах."
и казах:"Това е всичко за тази вечер." и затварям книгата.
Той каза:"Какво стана, когато се срещнаха динозаврите?"
Казах му:"Виж, ако се научиш да четеш, и сам можеш да разбереш."
Дадох му причина да поиска да чете! Не ги учете просто да четат.
Научете ги на причините да искат да изучават математика.
Учителите ви учат да четете:"Дики Деър и неговите овце.
По пътя срещнал крава."Му-му" казала кравата." Какви са тези глупости?
В Америка има ( не знам дали и при вас няма)
клуб на Мики Маус! Ама, какво, по дяволите, се случва,
ако настройваме децата да се включват в Клуба на Мики Маус?
Създаваме идиоти!
Разбирате ли? Децата искат да знаят всичко.
Как летят самолетите? "Татко, какво кара лампата да свети?"
Той казва:"Не знам." Обикновено татко нищо не знае.
Конгресмените знаят още по-малко.
Казвам ви, всичко, което имате, е техника. Помислете за това.
Ако премахнем технологиите, ако спрем язовира Боулдър, утре,
всичката храна във всички хладилници
от Лос Анджелис до Сан Франциско ще се развали.
Всичката храна ще се скапе.
Всичко, което имате е технология.
Ако спрете енергийните проекти, хората ще трябва да теглят коли и кораби.
Правили са го на река Волга. Дърпали са шлепове.
Хора ( роби) са били бичувани, за да вършат това.
Робството е било нещо нормално едно време,
а кралете са вярвали, че са поставени да властват над хората.
Хора в моето положение вярват,
че са тук, за да се опитат да направят света по-добро място,
че "божествената мъдрост" ги направлява.
Вижте, божествената мъдрост не направлява никого.
Когато християните са били хвърляни на лъвовете, са се молели, като бесни.
Евреите в концентрационнити лагери са се молели, и са били изгаряни.
В Салем, Масачузетс,
ако някоя жена роптаела и не се съгласявала с всичко,
я изгаряли жива като вещица.
Ето какво не знаете.
Говоря за Съединените Щати.
Жени, стотици жени, са били изгаряни живи,
защото са разсъждавали малко по-различно,
но това, което не знаете е, че за всяка разобличена вещица,
човек наследява банковата й сметка и земята й.
Добра професия е била разобличаването на вещици едно време.
Колкото повече разкриеш, толкова повече пари получаваш, и то за нищо.
Ето ви един свят, който е по-болен от всичко!
Когато казвам, че го вярвам:
Наистина вярвам, че светът, в който живеете се състои от глупавите хора,
включително и военните.
Пентагонът и Вашингтон мислят, че са поставени там, за да защитават страната.
Каквото и да измисли човек,
някой друг ще измисли начин да го заобиколи.
Не можете да се предпазите.
Мислите си, че като отидете на летището и оставите багажа си
и го минат през рентген, че всичко е наред.
Мога да проектирам дрехи, които изпускат нервнопаралитичен газ.
Има начини да се заобиколи всичко, за което може да се сети човек.
Разбира се, не бих направил това.
Не бих разработвал оръжия.
Когато бях в Армията, първото, което ми казаха, бе:
"Можеш ли да направиш бомба, Фреско, която избухва настрани, не нагоре?"
Казах:"Нямам представа как се прави това."
Казано е ( в Библията):"Не хвърляй перли на свинете."
Хората не са образовани все още.
Те не трябва да разполагат с оръжия за масово унищожение.
Те не знаят как да ги използват.
Трябва да разполагат с технология, която подобрява всички аспекти на човешкия живот.
Това се опитва да направи религията.
Бих казал, че Проектът Венера е най-близкото нещо
до побратимяването на човечеството.
Искам да се опитам да ви кажа малко повече за хората.
Ако сте отгледан в нацистка Германия като бебе,
ако никога не сте виждали нещо друго, ще е:"Хайл Хитлер!"
Ако сте израстнали във Франция:"Айфеловата кула!"
Изражението на лицето, всичко.
Ако сте отгледани в американския юг, ще говорите с южняшки акцент.
Ако кажа:"Спри да говориш с този акцент," няма да можете.
Ще кажете:"Е, отивам да гепя някой черньо и да му сритам задника!"
Вие ли говорите всъщност? Или това е привнесено от заобикалящата ви среда?
Ако вземете нормално момче
и го отгледате сред шест или десет жени...
Жените говорят различно от мъжете. Те движат много ръцете си.
Лицевите изражения са различни, както са моите сега.
Ако просто е отгледано сред тези жени,
момчето ще се движи също като жена.
Ако сте отгледани в Италия, говорите така:"Хайде, хапни, хубава храна!"
защото дори това се отразява.
Ако сте отгледани в Германия, отново:"Германия над всичко."
Ако сте отгледани в която и да е друга страна,
може да се каже, че се познава къде е израстнал човек,
по начина, по който говори.
"Как си, друже?" Знаете, че този човек е от Австралия.
"Как си, друже?"
Ако сте оттам, говорите по този начин, изразът на лицето ви е такъв,
в същото време използваме думи като "индивидуалност". Няма такова нещо.
Всеки е отражение на културата, в която живее.
Ако сте живели във Франция 10 години, след това сте се преместили в Германия и сте живели и там 10 години,
ще говорите с немско-френски акцент. Не можете да промените това.
Ние сме отражение на нашата култура, всички до един.
Когато казват:"Мисли самостоятелно", не можете,
защото вие разсъждавате като американец, французин,
или германец, или грък, или италианец.
Когато германците дойдат в нашата страна и говорят,
със силен немски акцент:"Е, сега ще ти разкажа какво се случи."
Ето така говорят те. Това е, което са прихванали.
Смесица от немски и английски.
Работех за един човек Ернст Удет,
който е бил въздушен ас през Първата световна война. Свалил е 71 самолета.
Тъй като работех при него, го попитах:"Как така свали 71 самолета?"
Ако беше свалил 5 или 6, това е възможно,
но как се свалят 71 самолета?
Той каза с много силен немски акцент:"Много лесно, Фреско." Ето така говореше той.
Каза:"Обикновено летях над ескадрилите "und" се оглеждах за новобранци
( някой слаб пилот, който не разбира много) и го отстрелвах."
Та, добър човек ли е той?
Мил ли е? Човечен ли е?
Същият е бил и Еди Рикенбакър. Те винаги летят над ескадрилата
и се оглеждат за пилоти, които не могат да летят много добре, и ги отстрелват.
Това носи много медали, много кръстчета на фюзелажа.
Когато си отгледан,
възпитан в среда, където много хора ходят на църква и те поучават:"Не убивай."
трудно е да накараш хората да се запишат в армията.
Слагат на американци от японски или китайски произход фалшиви зъби
и правят филма на Франк Капра, наречен "Защо се борим."
Там показват, как японци изнасилват жена
и броят на доброволците се увеличава със 75 процента.
Трябва да научите хората да мразят, за да може да направите войната работеща система,
а войниците, за нещастие,
10 години след войната, това е най вълнуващия период от техния живот.
Винаги се връщат към него и членуват в Американския легион.
Там говорят за дните, когато са застрелвали онези
проклети дръпнатооки копелета.
Немците ги наричаха шваби, не човешки същества.
Тях също ги застрелвахме.
Войниците са машини за убиване,
и ако искате свят без война,
хората трябва да са образовани, за да разбират,
че всички хора се нуждаят от едно и също: прилична храна,
здравословен живот, подходящо образование.
Не убийства,
защото войната създава само омраза през годините.
Те си спомнят, че вие сте убивали тяхните деца, родителите им
и искат да ви го върнат. Някои хора ми казват:
"Аз само правя това, което и те правят.
Защо тези проклети корейци правят ракети?
Защо китайците поддържат огромна армия?
Те са заплаха за нас!"
Отново, не искам да приемате само моите думи по този въпрос.
Има английски вестник, наречен "Телеграф",
"Лондон Телеграф",
и в него имаше заглавие
преди около седем години ( Сънди Телеграф, 10 Март 2002)
"САЩ възнамеряват да бомбардират седем държави."
Атомни бомбардировки, внезапна атака, на седем държави!
Споменаваха се Северна Корея, Китай, всички държави, които ние не харесваме.
Топ заглавие в "Телеграф". Не сте го виждали,
затова го потърсете. Не приемайте думите ми за верни.
Когато правят това, ако Китай заяви:"Възнамеряваме да бомбардираме Англия, Франция,
Съединените Щати и други държави," ние се въоръжаваме до зъби.
Затова те разработват ядрени оръжия.
Страхуват се от нас, страхуват се от Америка.
Не знаехте, че това е публикувано, затова си казвате:
"Защо тези проклети китайци правят това?"
"Защо тези проклети корейци правят това?"
Правят го, защото се страхуват от Съединените Щати,
а Съединените Щати:
Техните намерения добри ли са? Може би, но това са глупави хора.
Дори и да са възнамерявали да го направят, не е трябвало да го публикуват.
Информацията е изнесена от Пентагона,
според "Телеграф".
Така че, ето ви я причината.
Хората се държат така, както са предразположени, според това как манипулират новините
и ви изолират от неща, които според тях не трябва да чувате.
Също както теорията на еволюцията е била подтискана дълго време,
както във всички паркове в Америка, поне в повечето от тях,
има оръдия, танкове, самолети.
Трябва да има паметници на хората, които са увеличили добива на храна,
на тези, които са направили невероятни промени в медицината.
"Измий си ръцете, поддържай стерилност." Преди са режели трупове
и веднага след това са продължавали с хирургическа намеса при раждане.
Жените са умирали от родилна треска.
Това е било, защото са правели аутопсия на трупове,
не са си миели ръцете, а лекарят, който им казал да си мият ръцете
бил изхвърлен от университета,
защото им е казал да си мият ръцете.
Те казали:"Кой, по дяволите, си ти, за да ни казваш какво да правим?"
Така че, всичко ново е било посрещано със съпротива: правата на жените,
детския труд ( преди във фабриките работеха деца).
Разбира се, това е малко преди вашето време,
но хората излизаха на шествия, за да изкарат децата от фабриките,
и по тях хвърляха развалени яйца.
Когато се бореха за правата на жените,
пак същото, пак хвърляха развалени яйца.
"Как така жените? Жените стават само за две неща, нали се сещате."
Имаше предубеждения спрямо жените.
"Нали знаете, жените не могат да се научат да бъдат архитекти и инженери.
Жените могат само да раждат бебета и да готвят на стареца си."
Е, тези глупости вече изчезват,
но за всеки инч от пътя на прогреса се е водила борба, просто помнете това.
Нищо не става по лесния начин.
Хората сега пишат статии за Проекта Венера,
защото вече сме по-добре познати.
Казват:"Фреско получава пари от Ватикана или от семейство Ротшилд,
или от еди-коя-си банка." Аз нямам пари.
"Фреско има два Мерцедеса." Аз дори нямам кола.
Както и да е, те ще разпространят каквито могат слухове, за да продължават да са на власт.
Ето против това се надигате вие. Когато и да направите нещо ново
или различно, вместо хората да казват:"Знаеш ли, това е интересно,
нека помисля върху него", нали знаете,
че те ще ви се ядосат, защото разбивате илюзиите им.
Ето затова става въпрос. Пред нас стои тежка задача, пред всички нас.
Ако желаете да живеете в свят без война, бедност,
безработица, глад, човешко страдание,
трябва да разговаряте с другите хора. Ако не правите нищо,
уверявам ви, че нищо няма да се случи.
Мисля, че вече можем да преминем към частта с въпросите.
Роксан и аз ще отговаряме на въпроси на всеки един от вас.
Благодаря ви отново.